
VABILO 

na popoldansko izobraževanje


Kakovost odnosov v zdravstveni negi: osebnostna rast, komunikacija in profesionalni bonton,
 
ki bo 19.11.2026 v predavalnici negovalnega oddelka v Splošni bolnišnici Murska Sobota

Program

15.15. -15.30  registracija


15.30 – 16.25 . Osebnostna rast zdravstvenega delavca (psihološki temelji) Pomen osebnostne rasti, samozavedanja in psiholoških meja v poklicni vlogi zdravstvenega delavca. Razumevanje vpliva čustvenih obremenitev na delo ter krepitev notranjih virov za kakovostne odnose v delovnem okolju. 

16.25-17.20 Empatična in učinkovita komunikacija v zdravstveni negi Psihološki vidiki verbalne in neverbalne komunikacije s pacienti, svojci in sodelavci. Razvoj veščin aktivnega poslušanja, empatičnega odzivanja ter obvladovanja zahtevnih komunikacijskih situacij v praksi. 

17.20 – 17.30   odmor

17.30. -18.15 Profesionalni bonton in psihološka drža v zdravstvu Pomen profesionalnega bontona kot izraza spoštovanja, strokovnosti in odgovornosti. Psihološki vidiki profesionalne drže, postavljanja meja ter ohranjanja ugleda zdravstvenega poklica v vsakodnevnih odnosih. 

18.15. -18.30 razprava in zaključek

Metode dela 
Interaktivno predavanje, delo v parih in manjših skupinah, reflektivne vaje, analiza primerov iz prakse ter voden pogovor. 
Dodatek: kratka vodena sprostitvena vaja z elementi medicinske hipnoze. Vaja je izključno izkustvene in izobraževalne narave ter ne predstavlja terapevtskega postopka.
Cilji izobraževanja 
● izboljšati kakovost medosebnih odnosov v zdravstveni negi 
● okrepiti psihološke kompetence zdravstvenih delavcev 
● razvijati empatično in učinkovito komunikacijo 
● krepiti profesionalni bonton in držo v zahtevnem delovnem okolju 

Predavateljica: Amadea Gomboc, mag. psih., je psihologinja in certificirana terapevtka medicinske hipnoze z izkušnjami dela v zdravstvenem sistemu. Deluje v zasebni praksi ter izvaja izobraževanja in delavnice na področju osebnostne rasti in psihološke podpore.

Dodatna obvestila
Prosimo, da se prijavite najpozneje do  15. 11. 2026 preko E- prijave  na spletni strani Zbornice –Zveze.
Omejitev na 80 udeležencev
Kotizacija : Člani Strokovnega  DMSBZT Pomurja imajo 100 % popust,  za nečlane je kotizacija  40 EUR .
Seznanjamo vas, da bomo strokovno srečanje oz. dogodek morda v celoti ali delno posneli oziroma fotografirali za namene dokumentiranja. Fotografije oz. posnetek bodo morebiti objavljeni na spletni strani oziroma v publikacijah Zbornice – Zveze
Dodatne informacije : Dragica Jošar, dragica.josar@gmail.com ali na tel. :
031 354 123 

Strokovno izobraževanje je  vpisano v register strokovnih izpopolnjevanj ter vrednotenja za licenčne in pedagoške točke pri Zbornici zdravstvene in babiške nege Slovenije – Zvezi strokovnih društev medicinskih sester, babic in zdravstvenih tehnikov Slovenije
                                                              
                                                                  Vljudno vabljeni

